La Guàrdia Civil ha procedit contra una persona atrinxerada a Carcaixent – RiberaTV\nLa Guàrdia Civil ha procedit contra una persona atrinxerada a Carcaixent\nL’home de 70 anys i amb una malaltia mental s’havia atrinxerat al seu habitatge amb una arma blanca.\nLa Guàrdia Civil ha detingut a un home de 70 anys, que pateix una malaltia mental greu, després que aquest s’atrinxerara en el seu habitatge amb una arma blanca en Carcaixent i agredia a diversos agents.\nEls fets es van conéixer quan el germà del detingut es va personar en les dependències de la Guàrdia Civil per a comunicar que el seu germà, que duia diversos dies sense medicar-se, havia tingut un brot i s’havia atrinxerat amb un ganivet al seu habitatge.\nAgents de la Guàrdia Civil i de la Policia Local es van personar en l’habitatge i van comprovar que al seu interior estava l’home, alterat i amb un ganivet a les mans. Després de diverses hores de negociació i forcejaments, els agents van aconseguir convéncer a l’home perquè es lliurara.\nEl detingut va ser atés per personal sanitari per a poder calmar-lo i traslladar-lo a la Unitat de Psiquiatria, on va quedar ingressat.\nLa Guàrdia Civil ha procedit contra una persona atrinxerada a Carcaixent added by Ribera Televisió on 29 Agost, 2018


Microsoft Popfly - Viquipèdia, l'enciclopèdia lliure\nEditor de Rich Internet Application\nMicrosoft Popfly (internament anomenat Springfield) era un lloc web que permetia a l'usuari crear pàgines web, snippets, i Mashups utilitzant Runtimes per a Aplicacions riques d'internet basades en Microsoft Silverlight.\nPopfly inclou tres eines basades a la tecnologia Silverlight, les quals es descriuen a continuació.\nÉs una eina per a la creació de pàgines web. El disseny de la interfície d'usuari és semblant al de la cinta d'opcions del Microsoft Office 2007. Les pàgines web són creades sense necessitat d'escriure codi HTML, i poden ser personalitzades mitjançant la selecció de temes predefinits, estils i esquemes de color. Els usuaris poden incrustar els seus mashups compartits a la pàgina web. Les pàgines completades també seran guardades en el espai Popfly de cada usuari.\nPopfly Game Creator[modifica]\nEl Popfly Game creator o creador de Jocs de Popfly és una eina enfocada en la creació de jocs, tot i que encara està en fase alfa . Amb ella es poden fer jocs semblants als antics videojocs de arcade evitant la necessitat d'escriure codi. El Game creator posseeix elements com plantilles pre construïdes, imatges, fons, animacions i sons disponibles per a la creació dels jocs. Si l'usuari desitja programar, també pot fer-ho. El tractament que es dóna als jocs creats amb Popfly Game Creator és igual al dels Mashups, es poden usar en un blog personal, descarregar-se per afegir-los al Windows Sidebar o compartir-los amb els altres.\nEls mashups acabats i les pàgines web són emmagatzemades en el Popfly Space (Espai Popfly) amb capacitat per 25 MB per usuari. És aquí on ells reben una pàgina personalitzada del seu perfil i altres característiques de la xarxa social. Els projectes públics poden ser compartits, puntuats per altres usuaris. Popfly permet als usuaris descarregar mashups per ser usats com gadgets per la Windows Sidebar o incorporar-les en Windows Live Spaces, amb algun que un altre suport per a altres proveïdors de servei de blog.\nUn altre aspecte de Popfly Space és el plugin d'explorador Popfly per a Visual Studio Express. Els usuaris poden utilitzar Visual Studio Express (només Visual Basic Express i Visual C# Express estan disponibles) per descarregar els mashups i modificar el codi, així com efectuar accions com pujar, compartir, ripejar i puntuar els mashups.\nMicrosoft Popfly - Lloc web oficial (anglès)\nObtingut de «https://ca.wikipedia.org/w/index.php?title=Microsoft_Popfly&oldid=19393501»\nLa pàgina va ser modificada per darrera vegada el 27 des 2017 a les 23:32.


Les escoles infantils continuaran tancades fins a setembre | Matarranya Media\nLes escoles infantils continuaran tancades fins a setembre\nLes escoles infantils tenien previst el final del curs 2019-2020 per al pròxim 31 de juliol\nEscola Intanfil Matarranya Sagalets\nLes escoles infantils tenien previst el final del curs 2019-2020 per al pròxim 31 de juliol. No obstant això, a causa de la complicada situació que estem vivint que impedix la compatibilitat amb els protocols sanitaris i de seguretat, les escoles continuaran tancades fins a setembre i el curs és don\nTema: Educació · Inclou vídeo\nLes escoles infantils tenien previst el final del curs 2019-2020 per al pròxim 31 de juliol. No obstant això, a causa de la complicada situació que estem vivint que impedix la compatibilitat amb els protocols sanitaris i de seguretat, les escoles continuaran tancades fins a setembre i el curs és dona per tancant.\nAl nostre territori afecte l’escola infantil de ‘Sagalets’ pròpia de l’entintat comarcal. El mateix Govern d’Aragó va afirmar la impossibilitat de garantir la seguretat en les aules i va recomanar tancar les escoltes.\nLa decisió ha estat motivada per la impossibilitat de garantir amb els protocols de seguretat. Tal com va recalcar el president de la Comarca del Matarranya, Rafa Martí, “és impossible”. I és que és molt difícil mantenir les distàncies de seguretat i diferents mesures entre els més petits. “Hem anat esperant per veure com evolucionava i si canvien els protocols, però hem volgut ser precabuts i el primer és la salut”, va explicar el president.\nEl tancament de les escoltes ajudaven als diferents pares i mares dels xiquets en mesos com ara juliol a facilitar la conciliació familiar.\nDe cara al pròxim curs la intenció és tornar a les aules, tot i que “desconeixem com evolucionarà la pandèmia, però prime hem de veure els protocols que marque sanitat i ens adaptarem a les circumstàncies”.


Vallgrassa i Budistes ben d’hora - Garraf en BTT\nAvui havia d’estar d’hora a casa, m’he llevat molt d’hora, potser massa, però sense despertador.\nHe estat fent feina i cap a les set menys cinc del matí he sortit de casa cap al polígon Mas Alba, a bon ritme i sense gaire transit.\nFins el pàrquing de la Fita 13m 35s, que es un bon ritme i 19m 30s al mirador dels caçadors, he anat cap a Vallgrassa pels Holandesos i baixat cap a la Plana Novella.\nFeia fred, més del que tenia pensat que faria, he sortit de primavera, però he notat fred.\nCarretera de Can Grau i pujada a l’esquerre per la pista cap al palau budista, entrada de nou al Parc Natural i tornada cap a Sitges baixant cap a Jafra i pujant per Can Marcer.\nA l’alçada del pàrquing de la Fita he anat cap a Mas Alba per anar a buscar Vallpineda per les Casetes d’en Portacreu i pujar per Santa Bàrbara.\nHi ha un parell de metres abans d’arribar a Santa Bàrbara que has de posar-te de peu per poder pujar bé, però ha coincidit el pedal amb l’esglaó de l’esquerre, on comença ja el carrer, total que he picat amb el genoll a terra, no he pogut treure el peu del pedal a temps.\nRes, un cop i llestos.\nBaixada i pel passeig fins a casa.\nM’han sortit 29,31km que he fet amb 1h 18m a una mitja de 22,3km/h amb un desnivell positiu de 552 metres i negatiu de 570 metres, una cadència mitja de 78 rpm, mitja cardíaca de 132 ppm que és el meu 76% i màxima de 1654 ppm que és el meu 95%, potència mitja de 219W, màxima de 788W, la mitja en 20 minuts de 313W que es un pel per sobre de FTP i el consum energètic de 1037 calories, amb una temperatura mínima de 4 graus i mitja de 7,8 graus.\nTotal distance: 29498 m\nDownload file: 25_04_2022.gpx\nGarraf en BTT > Uncategorized > Vallgrassa i Budistes ben d’hora


Revista de Senderismo - Primera Trobada Amics del Senderisme - Sopar i Sorteig - Dijous 14 de maig 2009 - Barcelona\n24/07/2021 Iniciar sesión Registrarme\nPrimera Trobada Amics del Senderisme - Sopar i Sorteig - Dijous 14 de maig 2009 - Barcelona\n1ª Trobada primaveral d´amics del senderisme\nDIJOUS 14 de Maig de 21h a 22:30h\nexquisit sopar i molts regals a sortejar\nVine a celebrar la primavera!\nVine a celebrar que SENDERISME.COM fa 7 anys que està amb nosaltres\nOrganitzadors i col.laboradors:\nNo t´ho perdis! Participa de la primera trobada primaveral. Places limitades.\nDes de les 21 hores podrem sopar un buffet d´amanides i tapes selectes, amb beguda i postres inclòs, especialitats de La Bohème Cafè.\nA les 21:30 començarem els sortejos, amb un valor total de 1000 euros, gentilesa dels nostres col.laboradors.\nRelació de Regals a sortejar aquesta nit\nUna estada pel cap de setmana per 4 persones al Camping Repos de Pedraforca (22-24 de Maig)\nAl peu del Pedraforca i del parc natural Cadí-Moixero. Forces rutes de senderisme senyalitzades. Bungalow de Fusta amb sanitaris per 4 persones. 1 hora de piscina coberta climatitzada.\nUna activitat de cap de setmana amb el Mussol a Cotlliure (23-24 Maig).\nColliure és un poble medieval i mariner amb personalitat i té un camí de ronda a on el mar està omnipresent. Dissabte dia 23. Camí de Ronda de Colliure. Quedem a les 8 h a Plaça Catalunya i anirem fins el Sud de França per fer una excursió pels carrers de Colliure i després farem un camí de Ronda passant per cales i arribant a una platja semi-verge i que convidarà, segurament, a un banyet. És una ruta fàcil sense gaires complicacions. Diumenge dia 24. Camí de Ronda per Cap Bear.Farem la senda costanera començant per una platja i passant per d´altres, arribant a un Mirador Fantàstic de la Côte Vermeille d´aquest paratge del Mediterrani. ALLOTJAMENT Ens allotjarem a un Hotel a Colliure en habitacions dobles amb bany.\nTres mapes de la Editorial Piolet (Parc Natural de Cap de Creus, Serra d´Ordal, Parc del Foix i Parc d´Olèrdola)\nUn llibre de la colecció ´Pobles i Muntanyes´ (La Vall de Ribes - Ascensions-Travesses Rutes de Muntanya de Carles Gel)\nUn llibre de la collecció ´Guia d´Excursionisme´ (Serra de Montsant - Excursions pel Parc Natural - 36 Itineraris circulars i 8 travesses - de Jaume Mas Roca)\nUna excursió per dues persones amb Catsud al Barranc dels Gorgs - Muntanyes de Prades (13 de Juny). Excursió per visitar i gaudir dels bonics salts d´aigua que hi ha al barrancs dels Gorgs i que reben noms tant suggestius com la Gorguina, el Gorg i el Gorguet. Durada: 9 matí a 4 tarda. Desnivell: 280 metres. Hores de caminar aproximades: 4..\nUn cap de setmana per dos persones a Calella de Palafrugell Hotel 3* Sant Roc (EITravel) i una ruta autoguiada amb llibre de ruta circular des de Calella (octubre/novembre). L´Hotel Sant Roc és un Hotel familiar i tranquil, inaugurat l´any 1955 , situat a l´autèntic cor de la Costa Brava. La seva ubicació és immillorable, sobre el mar i a tan sols 300 metres del centre del poble. L´Hotel disposa d´una magnífica terrassa i un jardí arbolat penjant d´un penya-segat, tenint així una fantàstica vista sobre el poble de Calella de Palafrugell i les seves cales.\nDues places per una de les següents activitats a escollir de Makà Ecotourism: 1. Racons secrets de Montserrat: enfocada a persones de fora de Barcelona/Catalunya. Sortim de Barcelona aviat al matí per fer una de les rutes clàssiques i pujar a Sant Jeroni i després baixar al Monestir a temps de sentir el Virolai. Inclou transport des de Barcelona, funicular de Sant Joan i la participació en la ruta. (12 maig / 2 juny). 2. Tast de vins ecològics: sortida de mig dia per fer una visita guiada a unes caves productores de vi ecològic. Es una visita molt interessant però no es camina. Inclou el transport des de Barcelona, la visita guiada y comentada, un tast de 3 varietats diferents de vi i cava. (24 maig / 4 juliol)\nDues nits de turisme Rural per dues persones amb sopar a Mas del Joncar a l´habitació de la terrassa, la millor que tenim. (Temporada baixa) El mas es troba a Sant Pere Pescador envoltat de camps de fruiters, al començament de la reserva natural “Parc de Mig de Dos Rius” on hi ha una gran diversitat de fauna i al costat del riu Fluvià.\nLa Bohème Cafè\nLa Boheme Café, especialitzat en tapes i menjar casolà, està situat a Barcelona, al carrer Dr. Trueta, 33 just abans d´arribar al carrer Joan Miró, a l´esquerra. Facil aparcament si veniu en cotxe. Metro Bogatell o Vila Olímpica ben a prop. A la entrada et donarem els cupons pel sorteig i el sopar.\nPots fer la teva reserva ja! No et quedis fora. Places limitades.\nPreu 20 euros.\nsopar: buffet d´amanides i tapes selectes, mab beguda i postre\nparticipació en el sorteig de tots els regals\nEnvia un email indicant nom, email i telèfon a trobadaprimavera@senderisme.com i et confirmarem la plaça si ets dels 35 primers (per estricte ordre d´arribada dels emails)\nFins dijous dia 14!


Oficines Virtuals - Tuset Centro de Negocios Barcelona\nL’Oficina Virtual és un servei pensat i desenvolupat perquè vostè o la seva empresa pugui beneficiar-se dels avantatges que li ofereix el disposar d’una adreça de negocis o una seu social en una ubicació immillorable i de l’atenció i resposta de les trucades telefòniques que el seu negoci requereixi, així com la recepció de tota la correspondència i gestió global de la seva domiciliació.\nL’oficina Virtual TUSETCN li permet disposar a l’instant d’unes instal·lacions totalment operatives ràpidament i sense complicacions. Volem ser la seva oficina virtual a Barcelona.\nL’Oficina Virtual és un servei pensat i desenvolupat perquè vostè o la seva empresa puguin gaudir dels avantatges que li ofereix el disposar d’una direcció de negocis o una seu social en un emplaçament fantàstic i de l’atenció i resposta de les trucades telefòniques que el seu negoci requereixi, així com la recepció de tota la correspondència i gestió global de la seva domiciliació. A més podrà tenir accés a sales de reunions i despatxos totalment equipats amb l’última tecnologia en telecomunicacions i amb un estil avantguardista i acollidor.\nEl personal de TUSETCN atén als seus possibles clients en un horari ininterromput de 8.30 h. a 19.30 h. de dilluns a divendres.\nHa anat tot molt bé i us agraeixo molt el vostre esforç i interès perquè hagi estat tot un èxit.\nPodeu estar segurs que ha estat la primera de moltes reunions que organitzarem en les vostres instal·lacions.\nDirector, Green bit\nDomicili Social, i / o Domicili fiscal. Direcció de Negocis o Delegació Comercial\nUtilització de la nostra direcció en la seva papereria.\nRecepció i reenviament de correspondència (cost de l’enviament apart).\nAccés al centre de comunicacions (ús del telèfon, fax, correu electrònic, Internet, fotocòpies, etc.). Preu segons consum.\nBàsic + Atenció personalitzada\nDomicili Social, i o / fiscal. Direcció de negocis o delegació comercial.\nServei de recepció i atenció de visites personalitzada.\nNúmero de telèfon propi. Atenció telefònica personalitzada i desviament de trucades a mòbils o un altre fix sense cost afegit per servei (només el cost de la trucada).\nNotificació via correu electrònic de missatges i / o trucades en el mateix moment de generació d’aquests.\nBàsic + Atenció personalitzada + Sala de reunions\nDomicili Social, i/o fiscal. Direcció de Negocis o Delegació Comercial.\nSecretaria coordinadora i atenció de visites personalitzada.\nAtenció telefònica ininterrompuda de dilluns a divendres de 8’30 h. a 19’30 h. Amb un número de telèfon independent i contestant amb el nom de la seva empresa.\nDesviament de trucades a mòbils o un altre fix sense cost afegit per servei (només el cost de la trucada).\nPaquets de 4 hores d’utilització de despatx o sala de reunions mensuals (hores no acumulables de mes a mes i segons disponibilitat).\nTUSETCN centre de negocis a Barcelona, posa al seu abast una àmplia gamma de serveis complementaris.\nProporcionant una solució integral a totes les seves necessitats d’empresa.\nAssessoria Jurídica, Fiscal, Comptable i Laboral\nRecursos Humans (selecció de personal)\nGestió de viatges i reserves (bitllets, hotels, vehicles, espectacles)\nLloguer de cotxes amb o sense xofer\nSolucions en informàtica, Internet i telecomunicacions\nDisseny gràfic i creació de llocs Web\nEn resum demani’ns el que necessiti i l’hi proporcionarem, on i quan vostè ho desitgi al preu més econòmic.\n” DES D’UN LLAPIS FINS A UNA LIMOUSINE “


Comiat als joves del camp de treball – Actualitat a Palau-saverdera\nComiat als joves del camp de treball\nBy Ajuntament de Palau-saverdera | 29 d'Agost de 2016\nL’Alcaldessa de Palau-saverdera, Isabel Maria Cortada, representants de la Direcció General de Joventut de la Generalitat, del parc natural dels Aiguamolls de l’Empordà i del parc natural del cap de Creus han acomiadat avui la trentena de joves que han participat en el camp de treball de la l’Iaeden a Palau-saverdera.\nEls joves van arribar a Palau-saverdera el passat 16 d’agost i han estat quinze dies amb nosaltres. Han col·laborat a organitzar els actes de la Festa Major (activitats per a joves i nens del dissabte al matí), han fet bones relacions amb la gent gran del poble i han fet una gran neteja de la bassa Saloma, dins del parc natural dels Aiguamolls i l’Empordà.\nEntre les coses que han extret de la bassa hi ha: una barca, bateries de plom, una pica de lavabo, gossos morts embolicats en bosses d’escombraries, plantes invasores i animals invasors, com són les tortugues de Florida, que s’han portat al centre de reproducció de tortugues de l’Albera.\nEls joves han dormit aquests quinze dies al gimnàs de l’escola de Palau-saverdera, feien servir la cuina de la Font Mallola com a cuina-menjador i les dutxes del Centre Cívic per a la higiene personal.\nL’alcaldessa s’ha mostrat molt satisfeta per tot el que han aportat els joves durant aquestes dues setmanes, ha destacat la bona convivència que hi ha hagut amb la gent del poble i els ha donat les gràcies pel seu treball en nom de tot l’Ajuntament.\n← Caminada nocturna a Palau-saverdera Ajuda de 60€ per comprar llibres d’ESO →


Suport de monitoratge per atendre l’alumnat amb necessitats educatives especials i que presenta necessitat de suport per mobilitat reduïda o desajustament important de la conducta. Curs 2017-2018\nQuè és aquest recurs?\nEl recurs de suport de monitoratge per atendre l’alumnat que presenta necessitats educatives especials i que presenta necessitat de suport per mobilitat reduïda o desajustament important de la conducta. Te per objectiu ajudar l’alumnat d’aquestes condicions a superar les barreres que poden trobar per a la participació i la realització de les activitats d’aprenentatge en horari lectiu.\nAquest recurs es concreta en l’atorgament als centres d’unes hores de suport assumides per personal monitor/a (denominació en els centres públics) o zelador/a (denominació en els centres concertats) que ajuda l’alumnat sota les directrius establertes per la direcció del centre i més directament pels respectius tutors-es. L’actuació del personal de suport ha de quedar recollida en el Pla Individual de l’alumne/a.\nQui pot demanar aquest recurs?\nPoden demanar aquest recurs tots els centres públics gestionats pel Consorci d’Educació de Barcelona i els centres concertats de la ciutat. Per a l’alumnat des del primer nivell del segon cicle d’educació infantil (P- 3) fins al 4t. curs de l’ESO que s’ajustin al perfil indicat anteriorment, sempre que els recursos propis dels centres no siguin suficients per a assolir la seva participació en les activitats d’aprenentatge que es realitzen a les aules.\nEls centres públics o concertats que tenen reconeguda una unitat de suport a l’educació especial (USEE), a partir d’aquest curs es correspon a una dotació SIEI (Suport Intensiu a l’Educació Inclusiva), poden demanar aquest recurs sempre que la demanda no sigui per alumnes que no tinguin aquest suport intensiu.\nA totes les peticions ha de constar la puntuació de l’Annex 2 que és l’Instrument on es mesura el grau de suport complementari que l’alumnat necessita . Està graduat des d’intermitent a generalitzat. Aquest suport no sempre s’ha de correspondre amb hores de monitoratge ja que el centre disposa de mesures i suports per atendre la diversitat. L’alumnat amb necessitats de suport intermitent i limitat no ha de constar a la graella de demanda. En el cas del suport limitat l’EAP, a les observacions, ha de justificar la petició.\nCom funciona el recurs per als centres públics?\nLa bossa dels centres públics la gestiona íntegrament el Consorci d’Educació. Amb aquesta finalitat el Consorci contracta una empresa de serveis que proveeix el monitoratge i assumeix la realització del suport de l’alumnat d’aquests centres.\nCom funciona el recurs per als centres concertats?\nCada curs el Departament d’Ensenyament publica al DOGC la borsa d’hores disponibles, així com el procediment que s’activarà per sol·licitar subvenció per al recurs. Els centres concertats contracten directament els zeladors/es amb la subvenció atorgada.\nCom s’organitza l’assignació d’hores?\nA l’intern del Consorci hi ha constituïda una comissió d’assignació d’aquestes hores. Aquesta comissió és comuna tant pels centres públics com pels concertats a fi i efecte que els criteris d’assignació siguin també comuns.\nUn cop recollides totes les sol·licituds aquesta comissió les analitza i fa la proposta d’assignació d’hores per cada centre, tenint en compte la quantitat d’hores disponibles a cadascuna de les bosses.\nLes hores que s’assignen a cada centre depenen del nombre d’alumnes susceptibles de requerir el suport, de la valoració de la intensitat de suport necessari i dels recursos del centre per atendre aquest alumnat.\nCal destacar que els centres fan les sol·licituds d’acord al seu alumnat concret, però les hores assignades per la comissió són pel conjunt d’alumnat d’aquell centre. Correspon als centres concretar la distribució interna i establir i gestionar les hores d’atenció que rebrà cada alumne/a.\nDocuments per fer la sol·licitud de monitoratge / zelador-a\n1. Instruccions pel centres públics (no municipals) que faran la tramitació via eValisa, PDF\n2a. Carta adreçada a les direccions dels centres públics municipals, DOC\n2b. Instruccions pels centres públics municipals per fer la sol·licitud de monitoratge, PDF\n3a. Carta adreçada a les direccions dels centres concertats, DOC\n3b. Instruccions pels centres concertats per fer la sol·licitud de zelador-a, PDF\n4. Full de sol·licitud comú per als centres públics i concertats, PDF (Nota: Quan s’obre el PDF de la sol·licitud s’ha d’anomenar correctament i desar. Un cop desat, ja es pot omplir i un cop validat (confirmació que tots els camps estan omplerts correctament) es tornar a desar per poder enviar-ho a través de la Valisa o email segons tipologia del centre)\nIMPORTANT: Els arxius han d’estar correctament anomenats.\nCalendari de trameses telemàtiques\nTramesa per part de la direcció del centre (tant els públics com els concertats) al Consorci via telemàtica del full de sol·licitud complimentat (vegeu carta i instruccions) del dilluns 19 de juny a divendres 23 de juny de 2017.\nResposta des del Consorci segons queda explicat a les diferents instruccions entre el 14 i el 17 de juliol de 2017.\nAquesta notificació de les hores assignades és únicament pels centres públics ja que pels centres concertats encara s’estarà pendent de rebre les instruccions per part del Departament d’Ensenyament.


Recepció oficial al Club Bàsquet Vilanova pel seu rècord Guinness - vilanovainformacio.cat - Portal de Comunicació de Vilanova del Camí\nRecepció oficial al Club Bàsquet Vilanova pel seu rècord Guinness\n23 de Juliol de 2003\nAquesta nit l’Ajuntament de Vilanova farà una recepció oficial als jugadors del Club Bàsquet Vilanova, que van aconseguir la setmana passada entrar al llibre del Rècord Guinnes. L’alcalde, Joan Vich, el regidor d’Esports Antonio Sánchez i altres autoritats municipals rebran a l’equip de jugadors a partir de les vuit del vespre per tal de reconèixer el seu èxit esportiu i felicitar-los per haver assolit el repte que s’havien plantejat: jugar el partit de bàsquet més llarg de la història.\nEls jugadors dels equips sènior i sots 21 seran reconeguts per les autoritats municipals per la seva gesta esportiva que al mateix temps va convertir-se en una acció solidària amb l’Associació de lluita contra el càncer. Tot ha estat també gràcies a la col·laboració de diferents empreses patrocinadores que han contribuït a canviar els punts aconseguits en el partit per euros. I com no, gràcies al treball d’un centenar de voluntaris en l’organització.\nRecordem que el rècord va consistir a jugar trenta hores seguides de bàsquet seguint les mateixes normes que un partit convencional, però amb dos equips d’onze jugadors. Els vilanovins van superar així als equips australians d’Adelaida que fins ara tenien el rècord de les 24 hores, tot i que cal recordar que a Catalunya també s’ha jugat el partit més llarg de la història, malgrat que van participar més de 12 jugadors per equip, quan Sabadell va organitzar un al mes de gener de 50 hores.\nAvui l’Ajuntament vilanoví, que ha donat suport al Club Bàsquet Vilanova per portar a terme aquesta activitat, els farà la corresponent recepció oficial i els lliurarà un reconeixement en nom de tota la població.\nSopar de benvinguda als infants saharauís\nPSC i IC-V signen un pacte de govern per a la legislatura 2003-2007


UN ESTIU PLE D'ACTIVITATS AL CIRCUIT DE BARCELONA-CATALUNYA\n03:21 | 16/08/2018\nVisites guiades al circuit\nExperiències per a tots els gustos: des de les tandes privades (amb cotxe, moto o bicicleta) fins a les visites guiades, passant per experiències de conducció amb un Ferrari.\nCircuit de Barcelona-Catalunya (Montmeló)- L’activitat no s’atura a l’estiu al Circuit de Barcelona-Catalunya, ni dins ni fora de la pista. El traçat català obre les seves portes als aficionats per oferir un ampli ventall d’experiències amb les quals l’emoció i la diversió estan assegurades a parts iguals. Cotxes, motos i bicicletes; podran gaudir d’opcions que s’ajusten als interessos de tot tipus d’usuaris amb les tandes privades i les tandes BiCircuit. El Circuit també ofereix la possibilitat de conduir un cotxe d’altes prestacions amb la conducció GT vivint una experiència única, així com els que vulguin descobrir tots els racons del traçat mundialista, podran fer-ho amb les visites guiades.\nLa conducció GT brinda la possibilitat de conduir un cotxe d’altes prestacions. Entre les opcions es troben models Ferrari, Porsche o Lamborhini; amb més de 500 CV que desprenen bellesa, potència, velocitat i adrenalina. Si l’experiència es realitza entre setmana, es pot incloure un programa amb visita guiada, així com el dinar al restaurant Pàdoc del Circuit.\nProperes dates: 2, 11, 16, 18, 23 i 30 d’agost.\nPreus: a partir de 148 € (només pilotatge).\nLes visites guiades del Circuit de Barcelona-Catalunya són tot un clàssic del calendari estiuenc. Tothom qui ho desitgi podrà descobrir els racons més privats del Circuit i conèixer com s’organitzen les curses. Els grups realitzen una volta a peu per les instal·lacions amb un guia, que explica el funcionament i l’organització que s’aplica en un Gran Premi: sala de “briefing”, direcció de cursa, pàdoc, podi, sala de premsa, boxes... Les visites es realitzen en dos torns al matí (10.00h i 12.00h) i tenen una durada d’aproximadament una hora.\nProperes dates: 28, 29, 30 i 31 de juliol. 1, 2, 5-24 i 28-30 d’agost.\nPreus: 10 € adults, 5 € de 5 a 14 anys, gratuït per a menors de 5 anys i Abonats Socis (es requereix reserva prèvia).\nEl Circuit de Barcelona-Catalunya vol que els aficionats se sentin protagonistes i posa a la seva disposició la pista perquè puguin rodar amb les seves motos o cotxes en un entorn segur. Les tandes privades permeten recórrer el mateix traçat que acull cada any els millors campionats d’automobilisme i de motociclisme, com ara la Formula 1 o MotoGP.\nProperes dates: 30 de juliol; 5 i 6 d’agost.\nPreus: 45€, 34€ pels Abonats Socis.\nEls amants del ciclisme, l’esport i les bicicletes també poden entrenar-se, sigui a nivell amateur o professional, així com practicar ciclisme de carretera al Circuit de Barcelona-Catalunya de forma segura.\nProperes dates: cada dimarts i dijous de tots els mesos (consultar calendari).\nPreus: 5€ per sessió, 25€abonament (8 sessions) i gratuït per Abonats Socis i Oficials\nA més d’aquestes propostes, el 28 de juliol a la tarda tindrà lloc una rodada per a cotxes clàssics, el 28 de juliol i el 24 d’agost també es duran a terme jornades de Racing Tests Auto i del 23 al 27 d’agost se celebrarà l’esdeveniment Formula Student Spain, en el que equips de tot el món competiran per demostrar que són el número 1 en disseny i construcció d’un monoplaça de competició. Les 24 Hores de Barcelona-Trofeu Fermí Vélez tornaran a portar la resistència automobilística al Circuit els dies 1, 2 i 3 de setembre, amb entrada gratuïta.\nInformació ampliada de les activitats, adquisició de tiquets i calendari a: www.circuit.cat\nData de modificació: 10/08/2017 08:38:49


por joanaripoll el Dom Mayo 01, 2016 8:47 pm\nNúmero d'assistents:10 Noms: Kika Aguiló (Skype), Andrés Ginés, Carles Grimalt (Skype), Jesús J. Jurado, Pep Malagrava, Xisco Mendoza, M. Elena Ramis, Aurora Ribot, Joana Ripoll i Iván Sevillano.\nModerador, torn de paraula i temps: Aurora\nReunió dia 29 de març de 2016 a les 19:50 hores Palma\n1. Informació Secretaria Política\n2. Premis Medalla d'Honor i Jaume II del CIM (Fill/a Predilecte i Adoptiu/va)\n3. Viatge a Quios\n4. Partit amb el Collerense. Igualtat a l'esport\n5. Elecció de la persona respsable de Formació\n6. Reglament Intern CCI Ma\n7. 14 d'abril, dia de la República\n8. 25 de maig, dia d'Àfrica\nReunits en reunió general, a Palma a les 19:50 hores, els membres del Consell Ciutadà de Mallorca que al principi de l'acta es relacionen, han adoptat els següents acords en relació a l'ordre del dia establerta:\nNotes, observacions, referències, enllaços a documents, ...\nExplica en Pep\nHi ha document al Foro Podem Mallorca per qui vulgui aportar al respecte.\nÉs un plantejament per donar suport a la gent de municipalisme, per reforçar la línia política d'aquí a quatre anys.\nHi ha coordinació entre el CCI Ma i el CCA IB.\ns'està a l'espera d'una reunió amb resp. Municipals per marcar/aclarir les línies polítiques en els temes generals/globals a tots o quasi tots els municipis.\nS'ha de fomentar el debat polític.\nSón els premis que atorga el CIM.\nEs demanarà als CC Municipals i als Cercles de Mallorca que aportin propostes de persones, associacions i/o entitats per reconèixer-lis la labor. Prèviament se'ls ha d'informar de la intenció dels premis i de com s'ha de presentar la proposta i la data límit de presentació.\nQueda pendent realitzar la calendarització del procés.\nExplica en Jesús\nPoc temps després del viatge a Quios ja s'ha aprovat el projecte d'ajuda del Fons Mallorquí de Solidaritat i Cooperació a iniciativa del CIM.\nLa xifra a la que s'ha d'arribar és als 88.000€ (a hores d'ara ja s'està pels 70.000€) Si es sobrepassa la xifre prevista s'ampliarà el projecte, sinó s'arriba ho posarà el mateix Fons mallorquí. Al projecte hi ha dues vessants que s'han tengut en compte.\nm Línia d'ajudes als refugiats/des. Ajuda directe sobre el terreny, bàsicament material mèdic (medicaments, camilles, desfibriladors...)\nm Suport a la institució. L'Ajuntament de Quios es gasta cada més 100.000€ en el camp on estan les persones refugiades (netetja, aigo, electricitat, gestió de residus, manteniment infraestructures...)\nA més s'ha aprofitat el viatge per tenir una relació directa amb les institucions i poder obrir la porta a futurs projectes.\nPartit de futbol femení amb el Collerense (únic equip de futbol de les Balears a 1a divisió) Tendrà lloc el 5 d'abril, a les 20h, al mateix camp del Collerense.\nSlogan: «Juga net. Igualtat a l'esport»\nS'han de fer tasques de comunicació, documentació i organització.\n5. Elecció de la persona responsable de Formació\nVot a mà alçada:\nEs proposa a na Maria Gómez Garrido (sociòloga) Vinculada a l'aspecte polític del partit.\nEs parla de que és una persona propera i formada en política.\nExplica na Joana\nNa Joana insta a que el Reglament Intern del CCI Ma es passi a net per poder-ho difondre, a més de completar els peits apartats que se'n deriven.\nA les 19:30 acte festiu a la Plaça de Cort.\nEs compleixen 85 anys de la República.\nS'obri debat de l'equilibri de l'esforç de coordinació que s'ha de fer per sortir al cartell i la resposta de la gent a l'hora de participar, o el sebre com actuar més efectivament quan es va a manifestacions.\nEs tracta conjuntament amb el tema anterior.\nEs demanarà més informació al respecte.\nmResolucions sobre el Debat polític.\nEs comencen a debatre amb Més i PSIB-PESOE. S'informa i es demana col·laboració dels altres companys i companyes.\nSol·licitut que a la apropera reunió comparegui la Resp.\nmParticipació CCI Ma, na Laura Mariani, per explicar document d'aquesta àrea.\nmDemanda de compareixença del CGD, de n'Alejandro López (S. d'Organització i SG CC Calvià) i d'en Toni Reynés (SG CCM Marratxí)\nS'estableix que la propera reunió serà dia 09-04-2016\nA les 10 hores, després d'haver donat lectura als anteriors acords i haver-hi fet les pertinents puntualitzacions i aclariments que queden recollides en el present document, es dóna per finalitzada la reunió .\nPalma, 2 d'abril de 2016.\nActes corregides en català i castellà\npor Elena Ramis el Jue Mayo 26, 2016 5:16 am\nActa CCI Ma (29/03/2016)\nActa CCI Ma (29/03/2016) Cas.


Okuda San Miguel inunda de grafit faller el Centre del Carme - Diari La Veu\nEscriba el número 126433\nOkuda San Miguel inunda de grafit faller el Centre del Carme\nLa retroespectiva 'The Multicolored Equilibrium Between Animals and Humans' de l'artista de Santander ocupa més de 600 metres quadrats de la sala Ferreres\nL'artista Okuda San Miguel, creador junt amb els mestres fallers Latorre i Sanz de la Falla de l’Ajuntament d'aquest 2018, va desplegar el passat divendres al Centre del Carme de València un recorregut pels seus últims 9 anys de carrera artística sota el títol The Multicolored Equilibrium Between Animals and Humans.\nLa sala Ferreres acull des d'aquest divendres 9 de març fins al 27 de maig una de les majors retrospectives de l'artista santanderí (Fotogaleria), amb més de 600 m² d'art mural que representen una immersió en la policromia i estructures geomètriques que caracteritzen l'obra d'Okuda, uns grafits murals que es veuran reflectits en el monument faller.\nEl director del Centre del Carme va destacar durant la presentació de l'exposició que "Okuda és un dels grans valors de l’art actual. Des del Centre del Carme estem treballant per a trencar les barreres que distancien la ciutadania dels llenguatges contemporanis. Vincular una acció tan popular com són les Falles amb el treball d’Okuda, a través d’aquesta exposició, ens ajuda a introduir les noves expressions artístiques en l'imaginari col·lectiu".\nOkuda San Miguel va reconéixer que la falla de la plaça de l'Ajuntament és el projecte artístic d'art urbà de més envergadura en què ha participat. De fet, el regidor de Cultura festiva, Pere Fuset, va apuntar que l'artista estarà aquest dissabte, des de les 16h, "pujat en la grua" pintant el monument. Fuset, qui també va participar en la presentació de l'exposició d'Okuda San Miguel, va reclamar que es reconegueren les falles com el "major festival d'art urbà del món". Per altra banda, el regidor va avançar que s'estan "reforçant" les relacions amb el Burning Man, que té lloc al Desert de Nevada per a implementar la presència de les Falles en el festival nord-americà.\nLa mostra és la més extensa que s'ha exposat a hores d’ara, amb prop d’un centenar de peces procedents tant del seu fons de catàleg com de diverses exposicions fetes de cap a cap del planeta. Els visitants podran veure la primera escultura de l'artista, amb una influència del surrealisme i d'altres artistes com Dalí i Miró així com de l'actual policromia geomètrica amb trets influïts per l'art de tarannà ètnic. "Les obres més antigues donen sentit a les més noves", va explicar Okuda San Miguel, des dels seus inicis orgànics fins a la posterior i gradual introducció de formes geomètriques o des d’un surrealisme de tall més clàssic, dominat pels cossos grisos, amb un caràcter "analògic", cap a una geometria multicolor en què cobren presència les formes animals, amb una definició "digital".\nEl passadís central de la sala Ferreres representa una de les obres murals més grans d'Okuda –qui va apuntar que la més monumental es troba a Alemanya– mentre que en les estances laterals, l'artista exposa llenços, vidrieres, escultures, fotografia, caixes de llum, mappings o drippings, que deixen també espai per a una mostra gràfica sobre el procés de creació de la Falla de l’Ajuntament, una rèplica del ninot creat per a l'ocasió o una sala dedicada al festival Burning Man.\nEscriba el número 948213


TEATRE JOVENTUT ESPECTACLE “La Caputxeta vermella i un llop diferent” Teatre musical\nÀmbits temàtics: Diversitat i convivència Coeducació Formació del professorat Participació Salut, escola i comunitat , Arts escèniques (música, teatre i dansa) .\nDescripció de l'activitat: Arts escèniques“La Caputxeta Vermella i un llop diferent. Dimarts 23 d’octubre 9,30 h i 11 h Sinopsi: Les peripècies d’una caputxeta adolescent que no coneix els perills que amaga el bosc, amb la intervenció d’un llop cubà procedent d’una família des estructurada i una avia amb molt sentit de l’humor. Teatre musical Idiomes: Castellà L’activitat té 3 fases: 1. Eixos didàctics de l’espectacle. 2. Visita a l'escola per part de professionals de les arts escèniques de Plàudite Teatre-Espai d’Arts Escèniques ( sessió pràctica i teòrica, artística i lúdica). 3. Funció - 1. Eixos didàctics per a les escoles a fi que els docents puguin sensibilitzar l'alumnat amb l'espectacle, apropar-lo al món escènic i treballar el contingut. - 2. Visita a l'escola per part de professionals de les arts escèniques de Plàudite Teatre-Espai d’Arts Escèniques (sessió de 45 minuts). - 3. Presència física a l'espai teatral per veure l’espectacle al Teatre Joventut DATA Dimarts 23 d’octubre 9,30 h i 11 h Durada 60 minuts.\nA qui s'adreça: Primària: 6-8 anys. 8-10 anys.\nObjectius: Sensibilitzar al futur públic a les arts escèniques.. Acostar-lo al món de la cultura i de l'art. Apropament de l’alumne l'àmbit teatral amb un espectacle que combina diferents formes d’expressions artístiques. Treballar contingut de les matèries escolars des d’un punt de vista artístic\nContinguts: Conceptuals: Conceptuals: Conèixer les arts escèniques des del punt de vista històric, reconèixer les diferents disciplines artístiques, fer una critica considerant els elements artístics que estan presents a l’escenari, conèixer un espectacle i companyia de teatre contemporani.\nProcedimentals: Procedimentals: Treballar els eixos didàctics anteriorment a l'escola i presencialment durant l'espectacle. D’actituds i valors: Aprendre a valorar les arts escèniques gràcies a un espectacle en directe que combina diferents disciplines escèniques dintre d’un espectacle amb gran qualitat.\nD'actituds i valors: D’actituds i valors: Aprendre a valorar les arts escèniques gràcies a un espectacle en directe que combina diferents disciplines escèniques dintre d’un espectacle amb gran qualitat.\nAforament: 400 persones.\nEs proporcionarà material de suport. L’activitat té 3 fases: 1. Eixos didàctics de l’espectacle. 2. Visita a l'escola per part de professionals de les arts escèniques de Plàudite Teatre-Espai d’Arts Escèniques ( sessió pràctica i teòrica, artística i lúdica). 3. Funció - 1. Eixos didàctics per a les escoles a fi que els docents puguin sensibilitzar l'alumnat amb l'espectacle, apropar-lo al món escènic i treballar el contingut. - 2. Visita a l'escola per part de professionals de les arts escèniques de Plàudite Teatre-Espai d’Arts Escèniques (sessió de 45 minuts). - 3. Presència física a l'espai teatral per veure l’espectacle al Teatre Joventut DATA Dimarts 23 d’octubre 9,30 h i 11 h ( en horari escolar) durada 60 minuts\nAdreça y població on es realitza: Teatre Joventut. L’Hospitalet de Llobregat.\nAdreça on es realitza: Carrer de la Joventut, 4. L' Hospitalet de Llobregat. L'Hospitalet de Llobregat\nPreu: 5 euros (Per persona.)\nDates i horaris: Des del: 23/10/2018 Fins al: 23/10/2018\nObservacions: -\tPreu 5€ per alumne. professors i acompanyants gratuït . -\tEls pagaments de les inscripcions s'han de realitzar pel nombre total d'alumnes inscrits un mes abans de la funció. -\tEls centres docents han de fer un únic pagament -\tEn cas que no es faci l'ingrés en el termini indicat, l'organització del programa pot anul•lar la reserva. Les places són limitades. -\tLes inscripcions s'atendran segons l'ordre d'arribada. Les inscripcions no es consideraran vàlides fins que no us ho haguem confirmat per correu electrònic. Per garantir el bon funcionament del programa, us demanem que feu les reserves amb criteri real. -\tNo es retornaran els diners en cas de cancel•lació de les places reservades. -\tEn cas de necessitar desplaçament, tenim l'opció d'aplicar un descompte en el preu de l'entrada (1 euro) per a les escoles que així ho demanin. -\tForma de pagament: mitjançant l’autoliquidació que us facilitarem quan us confirmem la reserva. Per a qualsevol aclariment ens podeu trucar al 635227236 o per correu electrònic a: teatre@plaudite.org


PllD: de setembre 2015\nPublicat per JMF a 11:40 Cap comentari:\nFoto de la papallona extreta del blog\nLa Formiguera gran (Maculinea arion) és una espècie de papallona catalogada per la IUCN com a quasi amenaçada, compta amb una reserva natural per a la seva protecció a Anglaterra.\nAquesta papallona està associada a una espècie de formigues a la qual parasita, Myrmica sabuleti, i el seu hàbitat són els prats de pastura, on l'herba es manté a una alçada que permet la vida de les formigues.\nDoncs a Anglaterra, país que ens porta 300 anys d'avantatge en estudi i conservació de la natura, tenen un espai natural dedicat a la seva conservació.\nPodeu trobar més informació al blog:\nSi bé no existeix cap guia completa sobre les erugues de cadascuna de les espècies de papallones que tenim a Catalunya, aquesta ens pot servir per començar a moure'ns en aquest camp.\nAmb dibuixos en color es descriuen més de 500 espècies tant de papallones diürnes com de nocturnes ,agrupades per les seves plantes nutrícies, la qual cosa ens pot facilitar la identificació, Les erugues es mostren en la seva mida natural sobre la planta nutrícia i dibuixos en miniatura de la papallona adulta.\nTambé compta amb una introducció on es descriu l'anatomia, el cicle biològic, els depredadors i els sistemes de defensa.\nPublicat per Mallerengadebigotis a 20:03 Cap comentari:


Acadèmia Igualada - ELS ALUMNES DE 6è ENS HEM GRADUAT\nUn nombre important d'alumnes de 1er d'ESO estem realitzat el nostre crèdit de síntesí a la ciutat de Londres. La inmersió lingüística és un dels motius de l'activitat. Ens veurem la setmana vinent.\nDivendres 10 de Juny va tenir lloc la graduació dels alumnes de P5, que deixen enrera la seva etapa a Educació Infantil per passar el proper curs a primària.\nTot i ser un canvi d’etapa, en realitat és una continuació del que ja saben fer tan bé i que han après des de P3, passant de ser els grans del pati petit als petits del pati gran.\nAcabat l'acte, petits i grans van poder gaudir un berenar. Els més grans orgullosos de la fita, els més petits jugant i divertint-se com correspon a un infant.\nAprofitant la celebració del Dia Mundial del Medi Ambient, els alumnes de primària hem realitzat tot un seguit de joguines a partir de material reciclat. El resultat ha estat la fabricació d'un nombre important de joguines que ens han permès jugar al pati durant la celebració de la diada.\nTambé, vam agrair molt les paraules de benvinguda a la nova etapa, i d’ànims per encarar aquest nou repte que se’ns presenta, de part de les nostres companyes de l'ESO.


Quatre escoles de Salou participen a les Aules Obertes d’Expressió Oral — Ajuntament de Salou\nQuatre escoles de Salou participen a les Aules Obertes d’Expressió Oral\nQuatre escoles de Salou participen a les Aules Obertes d’Expressió Oral Els dies 22, 23, 24 i 25 de març l’Auditori Xavier Turull acollirà les diverses representacions https://www.salou.cat/ca/noticies/quatre-escoles-de-salou-participen-a-les-aules https://www.salou.cat/ca/noticies/quatre-escoles-de-salou-participen-a-les-aules\nEls dies 22, 23, 24 i 25 de març l’Auditori Xavier Turull acollirà les diverses representacions\nTreballar l’expressió oral a l’escola fa que l’alumne assimili tota una sèrie d’estratègies per parlar en públic a través del joc. És per això que des de la Regidoria d’Ensenyament de l’Ajuntament de Salou ja fa anys que ho estan duent a terme. Segons el Regidor d’ensenyament, David Ninyà, "no és pretén ensenyar a l’alumne a fer d’actor, sinó a conèixer i a desenvolupar el seu potencial comunicatiu, reflexionar i obrir les emocions, augmentar el nivell de comprensió i potenciar la concentració, la desinhibició, la sensibilitat i la seguretat".\nEls cursos els imparteixen 3 professors llicenciats en art dramàtic que ensenyen als alumnes a entrenar l’instrument: ment-cos-veu per tal de que aquests es puguin expressar millor en cada circumstància concreta. Segons Rosa Mateu, llicenciada en art dramàtic i professora dels centres: "dotem a l’alumne de capacitat d’oratòria i de parlar en públic".\nAixí doncs, els propers 22, 23, 24 i 25 de març es faran les Aules Obertes d’Expressió Oral per tal de que tots els familiars, amics i curiosos dels alumnes puguin veure els coneixements que han adquirit durant aquest curs acadèmic. Les obres que es representaran són les següents:\n-El dilluns dia 22 de març a les 17 hores, el CEIP Europa representarà l’obra "el medi ambient", a l’Auditori Xavier Turull.\n-El dimarts dia 23 de març a les 17 hores, el CEIP Santa Maria del Mar representarà l’obra "contes i llegendes", a l’Auditori Xavier Turull.\n-El dimecres dia 24 de març a les 17 hores, el CEIP Salou representarà l’obra "els invents", a l’Auditori Xavier Turull.\n-El dijous dia 25 de març a les 17.30 hores, l’Escola Elisabeth representarà l’obra "la formiga piga i altres animals", a l’Auditori Xavier Turull.


Científics xinesos asseguren haver creat nadons manipulats genèticament\nActualitzada 26/11/2018 a les 14:47\nDos bessones, Lulu i Nana, genèticament modificades perquè no puguin contreure el VIH\nCientífics xinesos asseguren haver creat els primers nadons del món genèticament modificats, segons la publicació nord-americana 'MIT Technology Review', encara que la Universitat de Shenzhen en la qual treballen no tenen constància d’aquest estudi.\nEls investigadors van utilitzar la tècnica del CRISPR/Cas9 en dos bessones per fer-les resistents a malalties com el VIH, el còlera o la verola, d’acord amb les dades difoses aquest diumenge per la revista especialitzada.\nEncara que MIT ressalta que el treball encara no ha estat publicat a cap revista científica, l’investigador al capdavant, He Jiankui, ha donat a conèixer en un vídeo publicat a Youtube el procés de fertilització que va seguir fins aconseguir el naixement aquest mes de les dos bessones, Lulu i Nana, genèticament modificades.\n"Els resultats van indicar que l’operació va funcionar correctament, com estava previst", assegura He en el vídeo, en el qual destaca que les nenes tenen els seus gens modificats perquè no puguin contreure el VIH.\nSegons He, la modificació genètica no té l’objectiu d’eliminar malalties genètiques, sinó de "donar a les nenes l’habilitat natural per resistir a una possible futura infecció al VIH".\nPer a això, els investigadors 'van desactivar' el gen CCR5, el que a la pràctica es tractaria d’una millora de l’ADN, diu He, que afegeix que el proper mes "es donaran a conèixer més detalls sobre la investigació".\nEl desenvolupament d’aquest pla, que utilitza tecnologia prohibida als Estats Units i Europa, podria generar controvèrsia, ja que on alguns científics veuen una nova forma de medicina que elimina les malalties genètiques, d’altres veuen una forma d’eugenèsia.\nLa universitat no té constància de l’estudi d’He i les autoritats sanitàries de Shenzhen "no van rebre cap sol·licitud" per dur-lo a terme, informa China Daily\nEl rotatiu xinès afegeix que l’estudi "ha desencadenat controvèrsies" entre els acadèmics i els ciutadans del país "per la seua ètica i la seua efectivitat".\n"La tecnologia d’edició genètica està lluny de ser madura i no ha d’utilitzar-se en humans", va dir al diari el científic Wu Zunyou, per a qui és "inadequat" fer una investigació d’aquest tipus en humans.\nEl 2016, un grup de científics xinesos es van convertir en els pioners en utilitzar en humans, en concret amb pacients amb càncer de pulmó, la tecnologia de modificació genètica CRISPR, segons va informar llavors la revista Nature.\nTanmateix, científics al Regne Unit van descobrir que la tecnologia d’edició genètica CRISPR pot causar més danys a les cèl·lules del que es creia fins ara, segons un estudi publicat aquest any per la mateixa revista.


Lara Fluxà amb mostres de l'aigua del riu Ebre\nL'artista mallorquina proposa a Lo Pati la homeopatia per "curar" el riu Ebre\nL'artista mallorquina Lara Fluxà presenta a Lo Pati d'Amposta la seva proposta 'Dissolution is the best solution for pollution', on parteix del principi de la memòria de l’aigua, propi de la medicina homeopàtica - que estableix que l’aigua reté el record de les substàncies que prèviament s’hi han dissolt - per fer una crítica a la contaminació que ha patit el riu Ebre. Si en l'homeopatia, el record esdevé clau per curar o millorar l’estat del pacient, Fluxà aplica aquesta màxima al riu. La seua obra consisteix en una instal·lació de diferents càpsules de laboratori amb aigua contaminada amb mercuri, que és una substància present en el pantà de Flix, amb diferents nivells de contaminació fins arribar a una dissolució que podrà ser ingerida “visualment” o “digestivament” pel públic. Amb això, l’artista pretén crear un estat d’alerta o de consciència del risc d’allò que comporta aquest consum d’aigua, i que pot provocar i activar el mecanisme de la pròpia memòria, per recordar la procedència de l’aigua i valorar-ne les possibles conseqüències actuals. Hem parlat amb ella perquè ens expliqui més detalls sobre aquesta brillant analogia.\n"Les administracions públiques tampoc no han actuat davant les possibles conseqüències derivades de l’activitat d’Ercros, potser per evitar l’alarma social o per una ingènua incertesa respecte als possibles efectes nocius de la contaminació"\n- Per què t'interesses pel riu Ebre? Quin és el teu vincle amb ell i amb el territori?\nSuposo que com molts altres, sense un vincle directe amb el territori de l’Ebre –sóc mallorquina actualment resident a l’Empordà- vam adonar-nos de la importància del riu i del seu significat més enllà del seu valor paisatgístic, a través de les manifestacions del No al Transvasament de l’Ebre, organitzades per la Plataforma en Defensa de l’Ebre, a principis del 2000. En aquell moment, i malauradament ara hi tornem a ser, es posava en risc el cabdal d’aigua mínim per a garantir una correcta salut del riu i dels ecosistemes associats. Així, es va posar de manifest la importància de tenir-ne cura i de responsabilitzar-se’n, més enllà dels interessos econòmics que se’n poguessin extreure.\n- Apuntes directament a Ercros, que després de contaminar durant anys, no ha assumit els costos de la descontaminació...\nSí, suposo que tampoc estava entre les seves prioritats, una bona i correcta gestió de l’aigua del riu, de la qual se servien. Així ho demostren els reiterats abocaments de contaminats al riu realitzats durant dècades, i la manca de voluntat de gestionar-los de cap altra manera: per exemple, trobem que, tot i una condemna judicial del 2003 corresponent a una denúncia per delicte ambiental del 1993, Ercros segueix contaminant a través d’abocaments al riu fins l’any 2010. Al final, ha suposat que d’un total d’unes 700 mil tones de fangs contaminats acumulats, que han requerit d’un costós projecte de descontaminació, Ercros solament n’ha assumit el 5% dels costos.\n- Creus que és necessari oferir discursos artístics alternatius a les informacions que veiem a la premsa? Estem immunitzats al discurs periodístic? Ja no sentim el risc?\nÉs veritat que la immediatesa a que ens tenen acostumats els mitjans periodístics genera, en conseqüència, una immediata caducitat del propi missatge o notícia en qüestió. L’art pot proposar reflexions més sostingudes entorn als mateixos temes, i involucrar uns altres actors. El risc significa valorar les possibles conseqüències d’allò que anem a fer. Si el risc no és molt evident, tendim a minimitzar-lo, és més còmode! Tot i que després algú en pot patir les conseqüències.\n- Extrapoles el concepte de memòria a la matèria, en aquest cas a l'aigua. Com et ve al cap aquesta idea? És poesia o és ciència? O les dues coses?\nEl projecte que presento a Lo Pati es desenvolupa a partir del principi de la memòria de l’aigua, propi de la medicina homeopàtica, que estableix que l’aigua reté el record de les substàncies que prèviament s’hi han dissolt. Segons la teoria de l’homeopatia, un tractament mitjançant aquest record esdevé la clau per a la cura. Seguint aquest principi, faig referència a la necessitat de ser conscients de les conseqüències associades al desastre ecològic, mediambiental i de seguretat sanitària que ha suposat l’activitat negligent d’Ercros Industrial. És a dir, proposo com a “cura” un tractament a base de recordar aquests tipus de fets. I la memòria, igual que passa amb l’aigua, és fugissera.\n- Parles de la fragilitat d'un ecosistema a través de l'experiència interactiva que fa participar els habitants de les Terres de l'Ebre. Com creus que reaccionaran?\nSuposo que valoraran els riscos de participar ingerint el preparat homeopàtic de mercuri... en tot cas, el projecte el que pretén en certa mesura és això, que es plantegin les conseqüències d’allò que es va a fer, més enllà de si es fa o no. És veritat que actuem diferent quan qui s’arrisca som nosaltres mateixos, o en contra, algú altre, però sobretot, tendim a no responsabilitzar-nos de les conseqüències en allò que és comú.\n- Com vas plantejar la mostra? Hi haurà aigua real del pantà de Flix que es podrà consumir per part del públic?\nLes càpsules Mercuri 12C que ofereixo a la sala per consumir són resultat d’un preparat homeopàtic Mercurius Dulcis 12C, comercialitzat pel laboratori Iberhome, en una proporció de cinc gotes per 2 ml d’aigua mineral. Un preparat homeopàtic es genera a partir d’una seqüència de dissolucions en aigua d’un contaminant inicial. El preparat 12C (12 dilucions a escala centesimal) permet la possibilitat d’ésser exposats directament a l’agent contaminant original a través de la presència d’una sola molècula, en aquest cas, de mercuri. M’interessen els possibles vincles amb la contaminació d’Ercros que una sola molècula del preparat homeopàtic pugui suscitar. A més, l’homeopatia té d’avantatjós que no presenta efectes secundaris en no tenir cap element actiu del contaminant inicial.\n- Suposo que has treballat a Flix. Què has detectat en la gent, en els treballadors de la indústria. Són conscients de la seva activitat i del perill que comporta pel riu? Com conjuguen supervivència econòmica amb supervivència física?\nJustament fa dos dies que Ercros ha anunciat que tancava definitivament la fàbrica de Flix... A banda de passejades pel poble, he tingut alguns bons interlocutors i fonts d’informació com toxicòlegs del CSIC que han realitzat estudis d’impacte de la contaminació de la fàbrica, la Marta Pujadas amb la seva tesi 'La creació d’un passiu ambiental a Catalunya. Història de la planta química de Flix al riu Ebre (1897-2013)', o un treballador de l’empresa responsable de la neteja de l’embasament de Flix. De les converses i lectures, el que n’extrec és que els habitants de Flix i les diferents administracions han tingut una tendència a minimitzar el que ha succeït amb la fàbrica, en un primer moment per por a perdre els beneficis que aquesta possibilitava a la població com també per cansament de la mala imatge que aquest fet projectava al poble. Les administracions públiques tampoc no han actuat davant les possibles conseqüències derivades de l’activitat d’Ercros, potser per evitar l’alarma social o per una ingènua incertesa respecte als possibles efectes nocius de la contaminació.\n- Moltes veritats silenciades...\nSí. L’empresa mai no ha volgut reconèixer que, tot i tenir alternatives en la gestió dels residus, han prioritzat la maximització del benefici econòmic a curt termini, en contra de la salut del medi i de la població. Cal tenir present, però, que la fàbrica ha sustentat diverses generacions, i un nivell de vida força millor que molts altres pobles de les rodalies. D’aquesta manera, Flix va poder crèixer més que molts altres pobles de la Ribera i, quan començà la despoblació de les Terres de l'Ebre, a Flix comparativament ha estat menor. En tot cas, però, cal sospesar quin serà el preu a pagar. Marta Pujadas, autora de la tesi abans esmentada, calcula que l’impacte de la contaminació de la fàbrica d'Ercros a Flix deixarà un passiu ambiental al territori de l'ordre de 500 milions d'euros, i que aquest impacte ja no podrà ser revertit, fet que desmunta l’argument d’una compensació social, àmpliament utilitzat per les administracions públiques, l’empresa i la mateixa població local, per alliberar el grup Ercros de la seva responsabilitat.\n- L'exposició ha coincidit amb la publicació per part dels mitjans de comunicació de la detenció del cap de neteja de l'embassament de Flix. Casualitat que aquesta detenció coincideixi amb l'exposició?\nQueda clar que cal fer neteja...\nCentre d'Art 'Lo Pati' d'Amposta\nJoan Morey: "Condicionar la mirada de l'espectador té a veure amb les lliçons d'anatomia del Renaixement i del Barroc"\nJoan Ramon Salvadó\nCèlia del Diego: "Tenim la necessitat d'introduir la impossibilitat a les nostres vides"


La FESC ofereix una experiència enriquidora de voluntariat Font: XES\nLa setena edició de la Fira d'Economia Solidària de Catalunya (FESC), que enguany se celebra els dies 27 i 28 d'octubre, és un important punt de trobada al voltant de l'economia social i base, el consum responsable, la sostenibilitat, les cures i molts altres temes que tant ens interessen.\nLa FESC té enguany com a eix central les sobiranies a diversos nivells, diferents sobiranies que proposa construir entre tots i totes, des dels aspectes socials i econòmics fins al territorials i polítics, passant pel tecnològic i d'altres.\nLa Xarxa d'Economia Social i Solidària (XES), que és qui organitza aquest esdeveniment, té contractada una pòlissa d’assegurances perquè les persones que facin de voluntàries estiguin cobertes dels riscos que puguin derivar de la seva activitat i dels eventuals danys provocats per terceres persones. També, en acabar la Fira, rebràs un certificat acreditatiu. Consulta les condicions de participació del voluntariat.\nSi t'animes a participar-hi, omple el formulari d'inscripció que facilitarà a l'organització de la #FESC2018 algunes dades que permetran situar-te en llocs del teu interès, perquè obtinguis millors resultats i per facilitar-te un bon aprenentatge. Trobaràs més informació a les FAQ de voluntariat.\neconomia social, cooperativisme, consum responsable, voluntariat, FESC, Barcelonès, desenvolupament sostenible


CURSOS D'IL·LUSTRACIÓ: 2017\nNova escola on-line d'il·lustració i àlbum il·lustrat!!\nAmb un format molt fresquet i novedós, la Marian Lario engega una proposta evolucionada dels tallers que ja estava fent per internet.\nEns ofereix petites formacions a un preu molt assequible, plenes de recursos i sota el nom de "Mapes de viatge" i les edicions clàssiques d'àlbum il·lustrat i de tècnica mixta (entre manual i digital, molt recomanable).\nI a més, per aquestes dates, ofereix alguna promo interessant...no us perdeu fer-hi un cop d'ull, que us sorprendrà!\nPublicat per aïnhoa verdaguer a 13:39 Cap comentari:\nEtiquetes de comentaris: cursos on-line ilustración, il·lustració digital, il·lustració on-line, marian lario\nSeguim amb les formacions on-line\nSeguint amb la proposta d'Udemy, ara us informo d'un curs d'il·lustració infantil, de caràcter global i amb tècniques manuals, que per menys de 20 euros podeu fer a Domestika de mà de l'Adolfo Serra.\nPublicat per aïnhoa verdaguer a 0:38 Cap comentari:\nEtiquetes de comentaris: adolfo serra, cursos on-line ilustración, domestika, il·lustració on-line\nUdemy: plataforma de cursos\nFa temps que em van apareixent anuncis d'aquesta plataforma i he vist que per 19€, ara ofereixen un curs de dibuix que fa molt bona pinta... Això sí, formació online!\nAlgú s'hi anima i ens explica què tal li ha anat?\nI si no, també en format on-line, però gratuït, hi ha el material de curs de dibuix de edx, ja fora de calendari...\nPublicat per aïnhoa verdaguer a 0:00 Cap comentari:\nEtiquetes de comentaris: cursos on-line ilustración\nVal més tard...\nEntre una cosa i l'altra, fa setmanes que no us actualitzo les formacions...de fet, gran part de les propostes que cada any s'inicien al setembre, enguany també comencen i... vingan! que tot està per començar, per estrenar...tot comença l'1-O! :-)\nCom cada any, us recomano visitar amb "carinyu" l'oferta de tallers d'il·lustració de la xarxa de centres cívics de Barcelona.\nUs en ressalto el taller de la Laia Codina -Cucatraca (us recomano molt revisar el seu blog), que es fa al Centre Cívic Urgell, formació de qualitat a un preu molt assequible, amb una gran mestra!!\nAl Vallès també seguim fent coses: el Centre Berenguer a Sabadell ens ofereix un monogràfic d'iniciació a la il·lustració i com a novetat, tenim l'escola Pou d'Art, a Sant Cugat del Vallès, que ens ofereix un taller setmanal de dues hores d'introducció a la il·lustració.\nI per acabar us afegeixo una proposta agosarada i llunyana: per qui s'hagi plantejat una tardor tranquil·la a ses illes, el Consell d'Eivissa ens ofereix un curs d'il·lustració feminista!\nI bé, per fer-me ressò del moment actual i donar a la il·lustració el seu espai, que és el d'interpretar de forma gràfica la realitat, una mica de recull gràfic del que s'està coent... feliç i il·lustrat referèndum a tothom!!\nPublicat per aïnhoa verdaguer a 8:35 1 comentari:\nEtiquetes de comentaris: 1-O, Centre Berenguer, il·lustració barcelona, Pou d'Art, taller d'il·lustració\nJuliol a la #lacasetadelsarbres\nAquest mes de juliol, l'Àfrica Fanlo ens fa un parell de propostes ben llamineres per poder aprofitar les ombres magnífiques de #lacasetadelsarbres.\nPublicat per aïnhoa verdaguer a 8:40 Cap comentari:\nEtiquetes de comentaris: Àfrica Fanlo\nI més formacions on-line!\nI ja per rematar l'oferta d'opcions de formació on-line en il·lustració, us presento el nou format de @ilustaller amb tota la seva oferta de cursos de diferents nivells i inici aquest proper mes de juliol.\nJa no teniu excusa! Si esteu de vacances al Carib o a l'Àsia remota, si teniu wi-fi...podeu fer el curs!\nPublicat per aïnhoa verdaguer a 0:19 Cap comentari:\nEtiquetes de comentaris: cursos on-line ilustración, il·lustració on-line, Ilustaller\n“Técnica mixta, entre lo manual y lo digital”\nLa Marián Lario/Albayalde ens ofereix diverses convocatòries del 2n nivell del curs on-line d'il ·lustració mixta digital i de retocs d'originals, per aprofundir en l'ús del Photoshop.\nCal haver fet el nivell 1 o tenir un nivell dephotoshop mig-avançat. El curs dura 6 setmanes i val només 100€... un curs de gran qualitat a un preu molt ajustat, tota una opció!\nLa propera edició comença a la segona quinzena de setembre.\nPublicat per aïnhoa verdaguer a 0:10 Cap comentari:\nEtiquetes de comentaris: cursos on-line ilustración, il·lustració on-line, marián lario, photoshop\nFormació On-line amb Miguel Tanco\nUn any més, Miguel Tanco ens ofereix la formació de base en il·lustració en format on-line i de qualitat, aquest any sota el nom de "Summer Camp 2017".\nÉs un curs de 10 setmanes, amb inici el proper 10 de juny, amb l'objectiu de crear a través d'exercicis sobre un projecte real, en un procés de treball homogeni i coherent, tot ajudant en el recorregut emocional del projecte.\nUna molt bona opció a un preu molt competitiu!\nPublicat per aïnhoa verdaguer a 23:59 Cap comentari:\nEtiquetes de comentaris: cursos on-line ilustración, il·lustració on-line, Miguel Tanco\nLa trobada internacional d'il·lustració estatal, des de fa un tres anys sota el nom de Valladolid Ilustrado, tindrà lloc a les acaballes de juny i principis de juliol (del 29 de juny al 2 de juliol).\nAmb figures destacades del panorama internacional, tallers, ponències i moltes activitats, es perfila com una molt bona manera de rebre l'estiu en clau d'il·lustració.\nPublicat per aïnhoa verdaguer a 23:52 Cap comentari:\nEtiquetes de comentaris: ilustración valladolid\nUn any més, les Soy Sisters ens ofereixen una excel·lent proposta en un entorn immillorable: Difumina a Salàs de Pallars, del 30 d'agost al 3 de setembre, 5 dies d'il·lustració, enguany amb el Simone Rea i amb Milimbo.\nPublicat per aïnhoa verdaguer a 0:42 Cap comentari:\nEtiquetes de comentaris: Difumina, Salàs de Pallars\nNova escola on-line d'il·lustració i àlbum il·lust...


Assessorament curricular: UN POBLE SOSTENIBLE!\nPublicat per equipstreball a 22:11\nUnknown 15 de maig de 2013, a les 22:58\nHe intentado acceder a vuestra wiki, pero me dice "acceso denegado". Me he registrado y sale el mismo mensaje.\nequipstreball 17 de maig de 2013, a les 10:04\nMoltes gràcies pel comentari Cristina. Estem treballant per tal de poder-ho solucionar el més aviat possible...\nDisculpeu les incidències\nequipstreball 18 de maig de 2013, a les 14:22\nEl GRUP 1 fa la seva aportació:\nEn primer lloc, felicitar-vos per la feina que heu presentat. La veritat és que heu aconseguit un molt bon resultat.\nEn segon lloc i comentant ja el contingut del projecte, pel que fa als objectius d’aprenentage, ens agrada molt la visió en relació no només als alumnes sinó als agents implicats que treballen en el projecte.\nÉs molt creativa la presentació pel que fa al context d’actuació, les fotografies ho fan més amè i i tot linkat, el qual es fa una explicació de cadascún d’ells.\nCreiem també imprescindible la relació de competències bàsiques amb el que es vol treballar. La taula queda ben clara. Els continguts són clars i per matèries seguint el currículum. Està molt bé.\nPel que fa a la relació de matèries, nosaltres ho hem fet de la mateixa manera, i creiem que queda molt visual, d’aquesta manera, tothom que no sàpigui de què va el projecte, es pot fer una idea general de les activitats que es desenvolupen a les uudd. Molta varietat d’activitats diversificades i recursos.\nPel que fa a la temporització, les matèries són seguides? És a dir, els alumnes només es centren en treballar aquests temes durant tot el trimestre o hi ha continuïtat amb altres temes de les matèries? Sembla que no ens ha quedat molt clar, pot ser perquè no ho hem sapigut veure.\nQue dir de la metodologia, el mateix en relació als objectius. Trobem molt acertada aquesta visió de comptar també amb tots els implicats, sobretot amb el paper de l’assessor. Nosaltres particularment no vàrem pensar gaire en aquests figures, ens vàrem dedicar a desenvolupar el projecte cap a l’alumnat.\nPel que fa a l’avaluació, està molt bé, la veritat és que ho trobem gairebé imprescindible fer partíceps als alumnes del seu propi procés d’aprenentatge. Tot i que proposem com a millora la presentació d’una taula per a facilitar als alumnes la realització d’aquests, i potser no tant contestar preguntes obertes, sinó plantejar-ho més tancat i limitar-se a contestar si, a vegades o no.\nEn algunes uudd, des del nostre punt de vista, hi ha massa informació a les sessions. Creiem que queden massa plenes i extenses, i seria convenient fer-ho més resumit, i després amb un material a part, si es vol, explicar tot el procediment. Costa molt veure les idees principals de cada sessió. Per tant, com a proposta de millora creiem que potser s’haurien d’haver establerts criteris una mica més unificats per tal de no haver-hi aquestes diferències.\nMolt bon treball, la veritat, es nota que heu treballat moltíssim, i el resultat és evident.\nEsperem també que aquests petits detalls que a vegades se’ns escapen (som persones) hagin servit per reflexionar sobre el vostre procés.\nAriana Ramírez, Laia Reverté, Sylvie Pérez, Begoña Monreal i Cristina Sanz\nequipstreball 20 de maig de 2013, a les 18:11\nMoltes gràcies a totes per la valoració que heu fet respecte al nostre projecte. Per una banda pel vostre reconeixement i valoració tant positiva de molts aspectes, després de l’esforç que ha suposat la realització del projecte s’agraeix que els companys ho valorin, per altra banda, moltes gràcies també per la vostra critica sempre constructiva que ens dona només perspectives sobre les qual treballar per millorar. Ens heu fet afirmar-nos en alguns errors que ja havíem pensat un cop finalitzat el projecte (som conscients que a les UD hi ha molta informació...)i ens heu donat llum en altres que, tot i que no hi havíem pensat, teniu tota la raó.\nEn general, hem gaudit molt en l’elaboració d’aquest projecte ja que ens ha permès obtenir una visió molt propera de la realitat. Tot i així, no ha estat una tasca senzilla, ha costat un volum de feina considerable i moltes hores de dedicació. I, tot i la difícil fluïdesa d’informació a través de l’aula, pensem que hem estat molt coordinades i hem treballat amb ganes per tirar endavant el projecte.\nPel que fa a la temporització que comenteu, si que hem indicat a la wiki la idea de que paral•lelament a la realització del projecte es segueixen avançant amb d’altres continguts del currículum i, tot i que no hi ha un ordre establert a seguir, sí que hem indicat que hi ha un parell d’UUDD que serien les primeres i una altre que clarament seria l’última perquè intenta fer una síntesis de tot el projecte. Tot i així, potser no hem posat gaire èmfasi en aquest punt i faltaria concretar millor la relació existent entre totes les unitats.\nTeniu raó respecte a l’avaluació, les preguntes obertes per una banda ens donen més informació però per l’altre potser es fa més difícil avaluar la globalitat del grup i fer una síntesis del “moment” en què es troba el projecte.\nTotalment d’acord amb això de les UUDD, hem volgut no deixar-nos cap detall i potser algunes les hem fer massa recargolades, ens apuntem el vostre consell d’utilitzar documents a part o de sintetitzar una mica els diversos apartats per tal que quedi més clar l’objectiu que pretenem a cada sessió.\nGRUP 2. (Ona, Núria, Laura, Marta i Belén)\nequipstreball 20 de maig de 2013, a les 18:45\nL'organització és boníssima, així i com la presentació i distribució, la claredat i creativitat expositiva del material i la finalitat, els dominis resulten molt complerts i ben estructurats, molt òptims i pròxims a l'alumnat al qual es dirigeix amb un gran repartiment de rols. Molt i molt bona feina, hem gaudit d'una gran obra en el seu anàlisi. Felicitats.\n-Incorporar al menú apartats amb subapartats, ja que la llista desplegada al menú resulta llarga (tot i que tal vegada a nivell informàtic no sigui viable).\n-Un mapa general de la web potser resultaria convenient(igual no es pot, però amb el desplegament a Home resultà molt pràctic de totes maneres) per la gran extensió informativa.\n-Començar les seccions amb majúscules en “All pages”.\nDe nou moltes gràcies per oferir-nos la oportunitat de gaudir amb la vostra feina!\nGRUP 5: Jordi, Eva-Bibiana;Crsitian de las Nieves; Joan Jordi\nequipstreball 21 de maig de 2013, a les 10:57\nBenvolgut Grup 5,\nMoltes gràcies pel vostre comentari tan sincer, us agraïm de debò que hagueu compartit amb nosaltres el nostre projecte amb la mateixa il•lusió que nosaltres. I sobretot, que trobeu que les activitats resulten properes a l’alumnat, això significa que el plantejament sembla correcte i ens hem adequat a les característiques dels alumnes a que van dirigides.\nAmb els vostres comentaris pel que fa a fer un mapa de la web i posar subapartats a la llista del menú teniu molta raó, és una bona idea per organitzar i situar millor la informació, ho provarem!\nTambé tindrem en compte començar les seccions en majúscula!\nequipstreball 21 de maig de 2013, a les 11:23\nBon dia companys, aquí us deixem els comentaris del grup 3:\nLa proposta inicial de “transformar” el poble per tal de convertir-lo en un lloc més sostenible i amic del medi ambient és molt atractiva.\nConsiderem que el tema escollit és d’actualitat i que, com bé heu comentat, facilita l’ensenyament per competències a partir d’aspectes molt propers a la realitat.\nEns han semblat molt interessants els objectius generals que us heu marcat, ja que no solament es té en compte a l’alumnat, sinó que també es contemplen objectius en relació al professorat, a l’equip directiu, a les famílies i a tota la comunitat educativa.\nD’altra banda, el context d’actuació es mostra detallat i és clarificador.\nEn relació als continguts, heu fet molt bona feina, mirant de treballar totes les competències bàsiques integrades dins de tantes disciplines diferents (tecnologia, educació visual i plàstica, educació eticocívica, llengua catalana i castellana, angles i educació física).\nRealment es treballen totes les competències bàsiques.\nLes activitats d’ensenyament-aprenentatge són força creatives i encaixen molt bé amb el context social actual en el que viuen els alumnes.\nS’utilitzen una multitud de recursos variats que enriqueixen els aprenentatges. Hi ha activitats que requereixen força iniciativa per part de l’alumnat, una recerca constant i un bon coneixement i funcionament de les TIC amb finalitats educatives; aspectes que potencien l’aprendre a aprendre i l’aprenentatge significatiu.\nNo obstant, tot plegat requereix que el professorat condueixi molt bé els grup de treball, ja que tot l’alumnat no disposa d’aquests recursos emprenedors i de recerca ni té la mateixa curiositat i motivació per aprendre. Tot i així, el treball cooperatiu permet que els alumnes s’ajudin els uns als altres i que aquestes carències personals com l’escassa iniciativa i motivació, dificultats en recerca d’informació, etc.; quedin atenuades.\nEn quan a la temporització del projecte no ens acaba de quedar clar quines UUDD didàctiques es treballen primer i quines després. Comenceu amb les UUDD de socials i una de tecnologia, però tot seguit, no sabem veure quines UUDD es segueixen.\nLa comissió de treball proposada és molt interessant, tot i que a la pràctica, possiblement sigui complicat arribar a implicar en un projecte d’etapa a tants membres de la comunitat educativa i, fins i tot, externs a aquesta, com és el cas del professional de l’EAP.\nLa consecució d’aquest projecte implica a molts agents fora del propi professorat. No obstant, la proposta és excel•lent i totalment viable, sempre i quan hi hagi una bona implicació per part dels diferents membres.\nEn relació als criteris d’avaluació, cal dir que estan molt ben detallats. Sobretot ens ha agradat el fet de que no només és el professorat qui avalua, sinó que també es fomenta molt l’autoavaluació i la coavaluació com a eines que permeten autoregular els propis processos avaluatius i d’aprenentatge. S’empren vàries estratègies d’avaluació.\nEn general, heu fet una feina excel•lent. Enhorabona, perquè realment heu treballat molt i això s’ha vist reflectit en el projecte global!!!\nDe ben segur que moltes de les vostres aportacions les podrem aprofitar per a millorar el nostre projecte o els que realitzem en un futur.\nSheila García, Adriana Sevillano, Cristina Sances i Guillem Sardá.\nequipstreball 22 de maig de 2013, a les 21:43\nBenvolgut grup 3,\nEn primer lloc, donar-vos les gràcies per la vostra aportació, de ben segur que aquesta ens ajuda a millorar i a seguir perfilant el nostre projecte per si mai és possible dur-lo a la pràctica. És cert que és força ambiciós i estem totalment d’acord en què segurament no resultarà una tasca fàcil el fet d’implicar a tants agents a dins d’un mateix projecte o el fet que els estudiants treballin la gran majoria del temps a través de grups cooperatius. Un altre aspecte al qual ja havíem donat voltes era en relació a la possibilitat de disposar de suficient recursos TIC per tal de dur-lo a terme (una pissarra digital per classe, un ordinador per a cada nen, una bona connexió a Internet, etc.)...però, no podem perdre l’esperança, oi? Pensem que hem de ser nosaltres, els que ara comencem, qui arribem carregats d’il•lusió i energia als centres perquè tot això es pugui fer realitat algun dia!\nRespecte al tema de la temporització que comenteu, és cert que potser ha estat l’aspecte que menys detallat ha quedat. Potser perquè pensem que, mentre es comenci per unes unitats concretes i s’acabi per la que hem comentat de llengües, la resta es poden anar duent a terme de manera simultània a la resta d’assignatures. Recordar que no està previst dedicar totes les hores disponibles del trimestre al projecte, sinó que aquestes s’intercalarien amb el treball d’altres continguts i aspectes del currículum.\nDe tota manera, ho tindrem en compte per al proper, moltes gràcies!\nGrup 2 (Ona, Núria, Laura, Belén i Marta)\nUnknown 22 de maig de 2013, a les 14:58\nSom les membres del grup 4 (Marta, Mireia, Giannina, Roser i Gemma).\nDesprès d’observar el vostre projecte interdisciplinar i debatre-ho a nivell grupal, estem totes d’acord en que el tema que heu escollit és molt encertat ja que permet ser treballat en les diferents assignatures i alhora és un tema important a treballar i sobretot molt proper als joves, ja que forma part de la seva realitat immediata. Creiem que aquest projecte permet apropar un tema als joves que a vegades els passa per alt i sobre el qual és molt important que en prenguin consciència. Valorem molt positivament també la interacció que es fa amb l’entorn més proper, ja que permet als alumnes conèixer la realitat que els envolta.\nEn general, pensem que el projecte presenta cohesió i coherència (fet que a vegades costa d’aconseguir al ser treballs en grup), pensem que és entenedor i senzill en el sentit de que és agradable llegir-lo, no és redundant i està ben organitzat. Alhora està molt bé anar trobant imatges i links que clarifiquen explicacions i serveixen de suport per a fer-ho més entenedor.\nPel que fa als objectius considerem que son clars i globals, ene l sentit que tenen en compte els diferents àmbits. Quan a les competències creiem que estan ben redactades i que heu sabut trobar una bona manera de relacionar-les amb el projecte interdisciplinari. El nombre de competències que s’arriben a treballar en aquest projecte és molt elevat cosa que no és fàcil d’aconseguir i que creiem que heu sabut fer molt bé. La metodologia que heu proposat ajuda en aquest aspecte. Per últim pel que fa a l’avaluació hem cregut molt encertat la voluntat d’escolar la opinió dels alumnes, fet que creiem important en qualsevol avaluació.\nRespecte a les Unitats Didàctiques pensem que estan molt ben treballades i, un aspecte que no sempre és fàcil, existeix molta coherència i consistència entre aquestes. Cada sessió s’explica de forma molt detallada i entenedora i creiem que això ens ha permès visualitzar el projecte molt millor.\nCom a aspectes a millorar, creiem que tal i com han dit altres companys anteriorment costa una mica de situar el projecte en el temps, la vostra temporalització resulta un pel difícil d’entendre. Pensem també que el projecte és una mica ambiciós, en el sentit que necessita molta disponibilitat de professors, fins i tot EAP, etc. I això ens fa pensar en la seva dificultat de poder portar-lo a terme. Tot i així creiem que seria molt interessant que aquest projecte es portès a la pràctica.\nFinalment, volem felicitar-vos ja que son conscients de les hores de treball que hi heu hagut de dedicar, però tots aquests esforços han valgut la pena ja que heu aconseguit presentar un projecte interdisciplinari molt interessant.\nequipstreball 22 de maig de 2013, a les 22:59\nBenvolgut grup 4,\nMoltes gràcies per les vostres valoracions i observacions.\nUs agraïm que hagueu valorat la temàtica escollida i com l’hem plantejada. Hem cregut molt important com heu observat que el projecte es desenvolupa com una eina oberta a nivell comunitari per tal d’aconseguir una conscienciació comuna i compartida per totes aquelles persones que es relacionen amb els joves. Creiem que d’aquesta manera els nois i noies es poden involucrar més i comprendre en la pràctica, la importància del manteniment ambiental.\nGràcies per observar la coherència del projecte que és fruit d’un treball que s’ha consensuat el més coordinat possible i sobretot des del gaudi i el respecte conjunt, ha estat realment una experiència de treball molt positiva.\nGràcies per comprovar que utilitzem totes les competències en el projecte fruit de la gran diversitat d’activitats que hem plantejat que han sorgit amb il•lusió de cadascuna. Volem valorar també que us hagueu fixat en les UUDD que s’han creat minuciosament i amb molt d’entusiasme.\nPer altra banda creiem com vosaltres que l’avaluació ha de ser una eina que l’alumnat ha de poder-se fer seva, per aconseguir una major autonomia en el procés d’autoregulació de cadascú.\nPel que fa la temporització, és cert que mancaria més claredat i explicació pel que fa a l’ordre de les UUDD, tot i que expliquem aquest en l’apartat, caldria estructurar la informació d’un altra manera perquè es comprengués fàcilment. Gràcies per la observació.\nGràcies també per valorar la presentació dels objectius referents a cada àmbit seleccionat, creiem que és molt important que els diferents agents s’involucrin en el desenvolupament del projecte i sabem la responsabilitat que des del centre educatiu existeix per a fer-ho possible. Tanmateix agrair-vos que us hagueu fixat també en la metodologia que detalla el rol dels diferents agents professionals en el projecte.\nSeguint aquest fil creiem com vosaltres que és un projecte ambiciós, però som positives al pensar que per a aconseguir una consciència plena, cal que el projecte sigui una eina constructiva i oberta i donar oportunitat de participació a tots els agents socials propers a l’alumnat. Tanmateix creiem en la voluntat i la professionalitat del professorat per a poder coordinar-se el millor possible i fer possible el projecte.\nGrup 2 (Ona, Marta, Núria, Belen, Laura)\nequipstreball 22 de maig de 2013, a les 18:34\nDe part dels integrants del Grup 6 volíem felicitar-vos per la feina feta!\nCreiem que heu fet un projecte molt laboriós que treballa una sèrie de continguts de candent actualitat. Els conceptes treballats, així com els procediments i les actituds que es volen aconseguir amb l’aplicació del projecte són molt encertades. A la vegada, creiem que les activitats estan enfocades des de diferents àmbits i això ho fa molt enriquidor. Aquestes activitats són molt originals i treballen temes transversal d’una forma molt aconseguida.\nPel que fa a l’aspecte formal, hi ha imatges molt encertades i ús de recursos audiovisuals que fan el projecte molt agradable visualment. Malgrat tot, les UUDD, en algun cas, són difícils de llegir, ja que la lletra és petita. Tot i així, feu un bon ús d’enllaços web i gran quantitat de recursos multimèdia que faciliten la lectura i complementen les UUDD.\nL’accés a la informació, però, creiem que podria ser més clar si hi hagués una barra de menú o algun tipus d’esquema que orientés la lectura.\nFinalment, ens agradaria destacar la gran idea que heu tingut sobre que els objectius d’aprenentatge quedin reflectits en els agents implicats, fet que fa que cada un d’aquests agents s’hagi d’implicar i comprometre d’una forma més intensa, establint així una dinàmica molt positiva per poder dur a terme el treball que heu confeccionat.\nUs felicitem per l’esforç realitzat i els resultats obtinguts!!!\nGrup 6: Estalina, Carles, Judith i Laura.\nequipstreball 22 de maig de 2013, a les 21:45\nBenvolgut Grup 6,\nGràcies per les vostres valoracions i suggeriments.\nEstem contentes de que trobeu que hem tractat la temàtica adequadament i que penseu que hem utilitzat els conceptes i els procediments així com les actituds que volem aconseguir de manera ben escollida i tractada. De fet ens hem involucrat molt en aquest projecte i l’hem viscut molt d’aprop. Les membres del grup vam coincidir de seguida en triar la temàtica i totes ens hem conscienciat molt i hem après moltíssim sobre la importància de la sostenibilitat per la cura del medi ambient.\nA més cada membre ha gaudit molt desenvolupant les activitats, ja que cadascuna ha enfocat la temàtica des de diferents àmbits com dieu, els quals hem complementat amb una tasca coordinativa que pensem ha estat molt positiva.\nGràcies per valorar els recursos formals dels projectes, per altra banda teniu raó en que algunes UUDD són difícils de llegir, potser sí caldria engrandir la lletra, us agraïm que hagueu revisat els enllaços de les UUDD i que els hagueu valorat positivament.\nPel que fa l’accés a la informació, hem de dir que estem desenvolupant una nova web mitjançant el google sites, ja que necessitem que la web estigui oberta a tothom i com sabeu vam tenir problemes amb la wiki, i hem integrat un sistema organitzatiu que distribueix el menú per lletres, fet que facilita accedir millor i de manera més organitzada a la diferent informació.\nGràcies també per haver valorat que haguem creat objectius per als diferents agents que envolten el desenvolupament dels nois i noies, creiem que si el projecte pot arribar a tota la comunitat educativa, aquest es viu i s’aprofundeix d’una manera molt més viva, pràctica i col•laborativa, ja que ajuda a prendre consciencia compartida i per tant a treballar conjuntament per aconseguir resultats comuns.\nMoltes gràcies de nou per la vostra valoració!\nGrup 2 (Ona, Marta, Belen, Núria, Laura)


Europa el 2015: el CESE i el Parlament Europeu demanen a la Comissió Juncker una acció ràpida i una democràcia directa - EU Reporter\nEuropa al 2015: CESSAMENT i del Parlament Europeu sobre l'anomenada Comissió Juncker d'una acció ràpida i la democràcia directa\nA l' Plenari del Comitè Econòmic i Social Europeu (CESE) i en presència de Martin Schulz, president del Parlament Europeu, Henri Malosse, president del CESE, va presentar la contribució del Comitè al programa de treball de la Comissió Europea de 2015, un pla que orienta les prioritats europees per a l'any següent. Es va felicitar per la voluntat de la nova Comissió de trobar maneres de reduir la burocràcia, que ha frenat iniciatives dignes en el passat i d'implicar activament la societat civil en la formulació de polítiques de la UE.\n"La introspecció s'ha de deixar enrere", va dir el president del CESE, Henri Malosse (a la foto), "necessitem accions concretes que s'implementin immediatament per recuperar la competitivitat i el creixement sostenible. Però perquè això funcioni, es necessita una Unió més democràtica: l'èxit d'aquesta nova Comissió resideix en la seva capacitat de mobilització i implicació de la societat civil".\nEn relació amb això, el president del CESE va destacar el paper de l'Acord de cooperació entre el Parlament Europeu, el CESE i el Comitè de les Regions com a model per a la implementació de la democràcia directa. "Una millor regulació funciona de la mà d'una Europa més democràtica que reconegui i inclogui la contribució dels seus ciutadans. Amb les seves noves avaluacions d'impacte, el CESE ofereix una eina forta i eficaç per als líders de la UE que ajudi a assolir aquest objectiu", va dir el CESE president. El president del Parlament Europeu, Martin Schulz, es va felicitar per la necessària aportació del CESE en el procés de presa de decisions de la UE, i va subratllar que "la bona cooperació entre el Parlament Europeu i el CESE és en benefici de tots els europeus, ja que nosaltres, els representants de els europeus són els ulls i les orelles de la UE, els únics capaços d'informar sobre les implicacions pràctiques de la legislació de la UE sobre el terreny ".\nSobre la qüestió crítica del frau fiscal i l'evasió fiscal, Schulz va dir: "El país on es guanyi el benefici hauria de ser el país on es paga l'impost", recordant l'opinió del CESE adoptada en aquest ple sobre el paper de la fiscalitat. L'opinió del CESE, d'acord amb la declaració del president del Parlament Europeu, reclama una major coordinació de les polítiques econòmiques al semestre europeu que ajudi a "combatre el problema recurrent de la competència fiscal perjudicial entre els estats membres, sobretot reduint i harmonitzant el ventall dels diferents impostos ", segons Carlos Trias Pintó, relator del CESE.\nDemandant mesures ambicioses per treure Europa de la crisi, Schulz va dir que "la crisi a Europa només acabarà quan els 25 milions d'aturats europeus hagin trobat una feina sostenible". Schulz es va comprometre al "retorn del" mètode comunitari ", amb el Parlament Europeu implicat com a colegislador i tocant el pla d'inversió de 315 milions d'euros de la Comissió, i va insistir:" No podem deixar muntanyes de deute als nostres fills; hem d’invertir en el futur ”.\nEn el debat següent, els dos presidents van coincidir en la necessitat de prioritzar l'educació, la innovació, l'emprenedoria i el canvi cap a una economia sostenible en el pla d'inversions de la Comissió. Molts membres del CESE es van felicitar pel suport del Parlament Europeu a una millor regulació i van subratllar la importància de l'acord de cooperació entre el PE i el CESE.\nDurant una productiva reunió celebrada el 10 de desembre amb el vicepresident de la Comissió, Frans Timmermans, el primer vicepresident va confirmar la seva voluntat de desenvolupar una associació reforçada amb el CESE, sobretot en el treball i la implementació d’una Europa social.\nDetallant les seves aportacions sobre els deu punts del pla de la Comissió, el CESE ha posat de manifest algunes deficiències i ha proposat solucions concretes, sobretot en el mercat intern i en les polítiques de canvi climàtic. Sobre el tan discutit "dumping social" introduït per la Directiva de serveis, el Comitè proposa investigar l'aplicació del principi del país de destinació a les condicions laborals i als drets socials.\nConscient del gran repte que suposa el canvi climàtic, el CESE demana un canvi radical cap a models econòmics innovadors, que incloguin un ús eficient dels recursos, una millor gestió dels residus i un consum col·laboratiu.\nTemes relacionats:Carlos Trias Pintóeducacióla iniciativa empresarialAcord de cooperació PE-CESEdestacat-Imatge completavan dur a terme iniciatives dignesinnovacióMalossecanvi cap a una economia sostenible\nO-Theatre de Taiwan obre festival desembre Dance 'a Bruges\nSegons els Verds, la legislació mediambiental clau no és una "millor regulació"


Detingut un noi de 19 anys per agredir el seu pare\nLa policia deté un home que hauria escanyat la seva parella fins a tallar-li la respiració\nEscaldes-EngordanyLa policia ha detingut aquest diumenge a Escaldes-Engordany un noi resident de 19 anys per agredir el seu pare. La patrulla que va intervenir en els fets va constatar que la víctima presentava un blau a la part esquerra del nas, una petita rascada a la part dreta del coll i una vermellor general a tota la zona del coll. Segons la policia, el fill hauria practicat una clau de coll al seu pare. El noi va ser detingut com a presumpte autor d'un delicte contra la integritat física en l'ambit domèstic.\nEl cos d'ordre ha detingut dos homes més per aquest mateix delicte, el primer dels quals també aquest diumenge, a Sant Julià de Lòria. Es tracta d'un home resident de 49 anys, que hauria escanyat la seva parella fins a tallar-li la respiració, uns fets que hauria presenciat el fill menor. La segona detenció es va produir dimarts de la setmana passada a Arinsal, on un home no resident de 31 anys hauria tingut una resposta agressiva contra la seva parella després d'una discussió en un establiment hoteler. Segons el relat policial, l'home l'hauria agafat pel coll fortament i li hauria propinat diferents cops a la cara, ja que la víctima presentava marques de dits al coll, una contusió i una petita ferida sagnant al nas.\nEl Cos de Policia ha procedit a la detenció de 18 persones durant aquesta darrera setmana (del 8 al 14 de març). Les detencions s'han dut a terme pels presumptes delictes contra la salut pública (7), contra la seguretat del trànsit (5) i altres delictes (6).\nPel que fa a altres delictes, la policia va detenir dijous de la setmana passada a Soldeu un home no resident del qual encara no se n'ha pogut esbrinar la identitat, com a presumpte autor dels delictes contra l'ordre socioeconòmic i la seguretat en el tràfic jurídic. Els agents van ser requerits en un establiment hoteler, on el detingut hauria fet efectiu l'import de l'estada a través d'una plataforma especialitzada en reserves hoteleres, i per fer-ho hauria fet servir les dades d'una targeta de la qual no n'és titular. A més, es va identificar amb una identitat falsa. Els agents van trobar en la seva possessió un DNI eslovac fals, i un DNI i un permís de conduir letó també fals, així com la citada targeta de crèdit amb una identitat també falsa.\nQuant als delictes contra la salut pública, destaca la detenció a la Massana aquest cap de setmana d'un home no resident de 29 anys amb la intenció de consumir 0,6 grams de cocaïna a l'interior d'un turisme a la via pública. En aquest sentit, dos homes més (de 28 i 27 anys) van ser detinguts aquest cap de setmana a Ransol mentre es trobaven a l'interior d'un turisme en un aparcament d'un establiment comercial de la zona per tinença de 0,3 i 0,5 grams de cocaïna.


Club de fans de "La Riera": Ha fet bé la Nora? Què farà en Salva?\nAnònim 13 de juny de 2013 a les 17:03\nla Nora molt malament aixo no es fa amb en Salva!!\nAnònim 13 de juny de 2013 a les 17:54\nCada cop estic més indignada!! La Nora s'estima en Salva, si s'estima una persona de debò es deixa tot per ella. Pobre Salva, jo si que no el deixaria... Intenta recoperar la Nora! És una parella molt maca...\nNo m'ha agradatr la reacció de la nora , penso que són els de la cuina els que haurien de perdonar al Salva , ara la cuina esta massa dividida , trobo que es millor quan hi ha bon rotllo, jo penso que el salva si veu que la nora esta pel bàndol de la cuina podria ser que deixés la cuina\nAnònim 13 de juny de 2013 a les 23:26\ntan que li va costar trobar novio i va, i l'engega ara...més tonta i no neix...


Apple patenta les seves pròpies ulleres de realitat augmentada\tArticles\nApple patenta les seves pròpies ulleres de realitat augmentada\nCategories: General, Rumors\nLa seva concepció podria ser diferent de les de Google, i podrien sortir al mercat sota el nom d’iGlass.\nEls de Cupertino han decidit ficar-se de ple en la guerra de les ulleres de realitat augmentada i fer front a les Google Glasses amb un producte equivalent, tot i que amb les divergències lògiques producte del “think different” dels hereus de Steve Jobs.\nDe fet la diferència entre l’una i l’altra, a més del sistema operatiu, és que la idea registrada per Apple contempla imatges perifèriques que permetran a l’usuari veure la mateixa imatge amb els dos ulls.\nApple continua desenvolupant les ulleres i encara sense cap prototip a la vista però, això si, ha descrit la patent de la següent manera: “Una primera pantalla projecta una imatge visible per al primer ull de l’usuari. Un primer element lumínic està posicionat per a emetre llum d’un o més colors en les proximitats de la perifèria de la primera pantalla”.\nLa companyia de la poma mossegada podria pretendre llançar les seves ulleres en el 2014, però amb les Google Glasses a prop, es podria acabar avançant a aquesta previsió.\nPatent sol·licitada per Apple\nArticles relacionats\tiTunes Store: una dècada revolucionant el món de la música\nApple, en guerra amb AppGratis\nApple compra un paquet de patents de Palm\nGoogle estrena el seu propi motor de renderització web\nApple contracta un directiu d’Adobe


Un ple extraordinari el dia 18 debatrà el pressupost de 195,4 milions per al 2018 - Canal Terrassa\nJosep Maria CodinaData: 09/01/18\nL’Ajuntament convoca un ple extraordinari, el pròxim dijous dia 18 a la tarda, per aprovar el projecte de pressupostos municipals per al 2018. El Govern considera que l’alt grau d’incertesa política a Espanya, amb l’aprovació pendent del seu pressupost, i Catalunya, amb el Govern per constituir, un pressupost prorrogat no seria una bona eina pel bon funcionament de la ciutat. Aquest és un dels objectius de l’alcalde Alfredo Vega, d’aconseguir uns nous números per aquest exercici i evitar la pròrroga del pressupost anterior.\nUn projecte que el mateix alcalde ha dit que cobreix les necessitats bàsiques dels ciutadans, i posa l’accent en la promoció econòmica i la qualitat en els serveis. I tot, amb una pressió fiscal moderada i un grau d’endeutament que no supera el 75 per cent. Aquest endeutament sostenible és el què permet que l’Ajuntament NO tingui ni tuteles, ni supervisions de cap institució superior. Una proposta de pressupost que ara queda oberta a la negociació amb els grups municipals.\nUna comissió informativa extraordinària de Serveis Generals i Govern Obert, ha decidit elevar al ple el projecte de pressupost que aquest dilluns a la tarda ha presentat l’Equip de Govern. Ciutadans, l’únic grup que ha votat en contra de celebrar un ple extraordinari, considera que la incertesa política és similar a la d’altres anys i no és prou motiu com per accelerar la tramitació dels comptes. La resta de partits, excepte el PSC, s’han abstingut. Des del PdCAT s’ha reclamat la celebració de comissions per àrees o departaments, i agilitzar així les reunions.\nMentre el Parit Popular demanava un quadre comparatiu amb d’altres anys, també per facilitar la tasca, des d’Esquerra Republicana Moviment d’Esquerres s’ha celebrat que en el projecte d’aquest any s’hi detecti una intencionalitat política que celebren. Ara, s’obra un període de negociacions entre l’Equip de Govern i els grups que prepararan les esmenes que portaran al ple, si s’escau. El pressupost per aquest any és de 195,4 milions, gairebé un 5 per cent més que el 2017.\nTags: grau endeutamentPle extraordinaripressió moderadapressupostospròrroga\nL’origen i les lleis que regeixen l’Univers, primer tema de les conferències d’ACTES